Tizrawin yettwaxedmen ɣef tesnilest bgen-t-d belli tutlayt tezmer ad t-meskel ama deg umezruy ama di trakalt ,d imeskilen yerzan talɣa neɣ tasnamka n wawalen ,awal yezmer ad yawi aṭas n talɣiwin si tmeslayt ɣer tayeḍ ,imgiriden-agi tt-banen-d di talɣa ,tasnamka ,labeɛda deg umawal .di temḍawit n talɣa ad naf timsislit d tusnimeslit ;tin i nzerrew deg yixef-agi ,d amlelli n yiwen uẓar seg tmeslayt ɣer tayeḍ ;deg umedya :isem n wergaz di tmaziɣt nettaf-it s talɣiwin yemgaraden ;argaz ~ aryaz ~ arǧaz .Tamḍawit n umawal temgarad ɣef tin n temsislit imi tikelt-a aẓar yettmeskil maḍi, d-agi awal n yiwen n unamek yezmer ad yawin aṭas n talɣiwin si tmeslayt ɣer tayeḍ deg umedya isem « fille » di tmaziɣt nezmer